CELEX: 32021D0432
Language: da
Date: 2021-03-01 00:00:00
Title: Den Europæiske Centralbanks afgørelse (EU) 2021/432 af 1. marts 2021 om ændring af afgørelse (EU) 2017/1198 om de kompetente nationale myndigheders indberetning af kreditinstitutters finansieringsplaner til Den Europæiske Centralbank (ECB/2021/7)

12.3.2021   
               
               
                  DA
               
               
                  Den Europæiske Unions Tidende
               
               
                  L 86/14
               
            
         DEN EUROPÆISKE CENTRALBANKS AFGØRELSE (EU) 2021/432
         af 1. marts 2021
         om ændring af afgørelse (EU) 2017/1198 om de kompetente nationale myndigheders indberetning af kreditinstitutters finansieringsplaner til Den Europæiske Centralbank (ECB/2021/7)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 6, stk. 2,
         under henvisning til Den Europæiske Centralbanks forordning (EU) nr. 468/2014 af 16. april 2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (SSM-rammeforordningen) (ECB/2014/17) (2), navnlig artikel 21,
         under henvisning til forslag fra Tilsynsrådet, og
         ud fra følgende betragtninger:
         
                     (1)
                  
                  
                     De kompetente nationale myndigheder pålægges i henhold til Den Europæiske Centralbanks afgørelse (EU) 2017/1198 (3) at indsende finansieringsplanerne for visse signifikante og mindre signifikante kreditinstitutter til Den Europæiske Centralbank (ECB), og de harmoniserede procedurer for indberetningen af disse finansieringsplaner til ECB fastsættes heri.
                  
               
                     (2)
                  
                  
                     Med henblik på at sikre konsekvent og effektiv tilsynspraksis og lette indberetningen af finansieringsplaner kræves det i henhold til afgørelse (EU) 2017/1198, at finansieringsplaner indberettes i overensstemmelse med de harmoniserede indberetningsskemaer og definitioner, der henvises til i den finansieringsmodel, der er vedlagt Den Europæiske Banktilsynsmyndigheds (EBA's) retningslinjer for harmoniserede definitioner og indberetningsskemaer for kreditinstitutters finansieringsplaner i henhold til henstilling A4 i ESRB/2012/2 (EBA/GL/2014/04) (4).
                  
               
                     (3)
                  
                  
                     EBA's retningslinjer for harmoniserede definitioner og indberetningsskemaer for kreditinstitutters finansieringsplaner i henhold til henstilling A4 i ESRB/2012/2 (EBA/GL/2014/04) ophæves og erstattes med virkning fra den 31. december 2020 af EBA's retningslinjer for harmoniserede definitioner og indberetningsskemaer for kreditinstitutters finansieringsplaner i henhold til Det Europæiske Udvalg for Systemiske Risicis henstilling af 20. december 2012 (ESRB/2012/2) (5) (herefter »EBA's retningslinjer fra 2019«).
                  
               
                     (4)
                  
                  
                     Udelukkende med det formål at udføre de opgaver, som overdrages til ECB ved artikel 4, stk. 1 og stk. 2, og artikel 5, stk. 2, i forordning (EU) nr. 1024/2013 betragtes ECB, hvor det er relevant, som den kompetente myndighed eller den udpegede myndighed i de deltagende medlemsstater som fastsat i EU-retten. ECB er derfor blandt adressaterne for EBA's retningslinjer fra 2019.
                  
               
                     (5)
                  
                  
                     I henhold til EBA's afgørelse om de kompetente myndigheders tilsynsindberetning til EBA (EBA/DC/2020/334) (6), som ophæver EBA's afgørelse af 23. september 2015 (EBA/DC/2015/130), skal de kompetente myndigheder indberette data om finansieringsplaner for alle de kreditinstitutter, de fører tilsyn med, i overensstemmelse med EBA's retningslinjer fra 2019. EBA’s afgørelse klassificerer desuden alle kreditinstitutter som enten »Største institutter i medlemsstaten« eller »Små institutter« med henblik på fastsættelse af datoerne for indberetning af de ønskede data fra de kompetente myndigheder til EBA. ECB bør tage hensyn til disse klassifikationer.
                  
               
                     (6)
                  
                  
                     Med henblik på at tilpasse de kompetente nationale myndigheders indberetning til ECB af kreditinstitutters finansieringsplaner til de seneste harmoniserede definitioner og indberetningsskemaer i EBA's retningslinjer fra 2019 og for at sikre overensstemmelse med EBA's afgørelse EBA/DC/2020/334 bør afgørelse (EU) 2017/1198 ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer af afgørelse (EU) nr. 2017/1198 (ECB/2017/21)
            Afgørelse (EU) 2017/1198 (ECB/2017/21) ændres som følger:
            
                        1)
                     
                     
                        Artikel 3 affattes således:
                        
                           »Artikel 3
                           Krav til indberetningen af finansieringsplaner
                           
                              1.   De kompetente nationale myndigheder indberetter finansieringsplanerne, som er i overensstemmelse med EBA's retningslinjer om harmoniserede definitioner og indberetningsskemaer for kreditinstitutters finansieringsplaner i henhold til Det Europæiske Udvalg for Systemiske Risicis henstilling af 20. december 2012 (ESRB/2012/2) (*1) (herefter »EBA’s retningslinjer fra 2019«) til ECB, for de følgende kreditinstitutter, der er etableret i deres respektive deltagende medlemsstater:
                              
                                          a)
                                       
                                       
                                          signifikante kreditinstitutter på det højeste konsolideringsniveau i de deltagende medlemsstater på et konsolideret grundlag
                                       
                                    
                                          b)
                                       
                                       
                                          signifikante kreditinstitutter under tilsyn, som ikke er en del af en koncern under tilsyn på individuelt grundlag
                                       
                                    
                                          c)
                                       
                                       
                                          mindre signifikante kreditinstitutter, for hvilke den relevante kompetente nationale myndighed har pligt til at indberette de relevante finansieringsplaner til EBA i overensstemmelse med EBA's retningslinjer fra 2019.
                                       
                                    
                           
                              2   Kompetente nationale myndigheder, som indsamler finansieringsplanerne for de signifikante kreditinstitutter, som ikke er omhandlet i afsnit 1, litra a) og b), skal indsende disse finansieringsplaner til ECB, hvis de opfylder EBA's retningslinjer fra 2019.
                           
                           
                              3.   Finansieringsplanerne skal indsendes til ECB i overensstemmelse med de harmoniserede instruktioner og indberetningsskemaer, der er henvist til i EBA's retningslinjer fra 2019. Rapporteringsreferencedatoen for finansieringsplanerne er den 31. december i det foregående år.
                              Hvis kreditinstitutter i henhold til national lovgivning har tilladelse til at indberette deres finansielle oplysninger på grundlag af deres regnskabsårs udgang, som afviger fra kalenderårets afslutning, betragtes det seneste regnskabsårs udgang som rapporteringsreferencedatoen.
                           
                        
                        
                           (*1)  EBA/GL/2019/05. Findes på EBA's websted.«"
                        
                     
                  
                        2)
                     
                     
                        Artikel 4 affattes således:
                        
                           »Artikel 4
                           Indsendelsesfrister
                           
                              1.   De relevante kompetente nationale myndigheder indsender følgende kreditinstitutters finansieringsplaner til ECB senest den 10. arbejdsdag efter den 15. marts kl. 12:00 CET:
                              
                                          a)
                                       
                                       
                                          kreditinstitutters finansieringsplaner, jf. artikel 3, stk. 1, litra a), og artikel 3, stk. 1, litra b)
                                       
                                    
                                          b)
                                       
                                       
                                          kreditinstitutters finansieringsplaner som omhandlet i artikel 3, stk. 1, litra c), og artikel 3, stk. 2, hvis de er opført på listen »Største institutter i medlemsstaten«, som EBA har offentliggjort i henhold til artikel 2, stk. 6, i EBA's afgørelse EBA/DC/2020/334 (*2).
                                       
                                    
                           
                              2.   De relevante kompetente nationale myndigheder indsender finansieringsplaner for kreditinstitutter, der ikke er omfattet af stk. 1, til ECB senest den 25. arbejdsdag efter den 15. marts kl. 12:00 CET.
                           
                        
                        
                           (*2)  Findes på EBA's websted.«"
                        
                     
                  
                        3)
                     
                     
                        Artikel 5, stk. 1, erstattes af følgende:
                        
                           »1.   De kompetente nationale myndigheder overvåger og vurderer kvaliteten og pålideligheden af de data, der gøres tilgængelige for ECB. De kompetente nationale myndigheder anvender de relevante valideringsregler, som udvikles, opretholdes og offentliggøres af EBA. De kompetente nationale myndigheder foretager også den yderligere kvalitetskontrol, som ECB har defineret i samarbejde med de kompetente nationale myndigheder.«
                        
                     
                  
                        4)
                     
                     
                        Artikel 7, stk. 1, erstattes af følgende:
                        
                           »1.   De kompetente nationale myndigheder indsender de oplysninger, som er specificeret i denne afgørelse, ved at anvende den relevante taksonomi eXtensible Business Reporting Language med henblik på at levere et ensartet teknisk format til udveksling af oplysninger vedrørende EBA's retningslinjer fra 2019.«
                        
                     
                  
                        5)
                     
                     
                        Følgende indsættes som artikel 8a:
                        
                           »Artikel 8a
                           Første rapporteringsreferencedato i 2021
                           Den første rapporteringsreferencedato for indberetning i 2021 i henhold til artikel 3 er den 31. december 2020. Artikel 3, stk. 3, andet afsnit, finder anvendelse.«
                        
                     
                  
         
            Artikel 2
            Afsluttende bestemmelser
            Denne afgørelse får virkning på den dato, hvor den meddeles til adressaterne.
         
         
            Artikel 3
            Adressater
            Denne afgørelse er rettet til de kompetente nationale myndigheder i de deltagende medlemsstater.
         
         
            Udfærdiget i Frankfurt am Main, den 1. marts 2021.
            
               Christine LAGARDE
               
                  Formand for ECB
               
            
         
         
            (1)  EUT L 287 af 29.10.2013, s. 63.
         
            (2)  EUT L 141 af 14.5.2014, s. 1.
         
            (3)  Den Europæiske Centralbanks afgørelse (EU) 2017/1198 af 27. juni 2017 om de kompetente nationale myndigheders indberetning af kreditinstitutters finansieringsplaner til Den Europæiske Centralbank (ECB/2017/21) (EUT L 172, 5.7.2017, s. 32).
         
            (4)  Findes på EBA's websted.
         
            (5)  EBA/GL/2019/05.
         
            (6)  Findes på EBA's websted.